เรื่องร้องเรียน (ไม่ระบุ) วันที่ 2023-01-03 13:51:12 — แขวงวัดราชบพิธ เขตพระนคร กรุงเทพมหานคร
ประเด็นการเอาผิด ลงโทษทางวินัย ปลัดมหาดไทย จากการดูหมิ่นลูกน้องอย่างรุนแรงกลางที่ประชุมตามคลิปที่ถูกเผยแพร่นั้น 

เมื่อวานไปอ่าน “พระราชบัญญัติข้าราชการพลเรือน พ.ศ.2551” หมวด 6 ว่าด้วยวินัยและการรักษาวินัย และหมวด 7 ว่าด้วยการดำเนินการทางวินัย พบว่ามีตรงๆอยู่หลายข้อเหมือนกันนะ

มาตรา 82
(7) ต้องสุภาพเรียบร้อย รักษาความสามัคคี ช่วยเหลือกันในการปฏิบัติราชการ

(10) ต้องรักษาชื่อเสียงของตน และรักษาเกียรติของ
ตำแหน่งหน้าที่ราชการของตนมิให้เสื่อมเสีย

มาตรา 83
(7) ต้องไม่กระทำการอย่างใดที่เป็นการกลั่นแกล้ง กดขี่ หรือ ข่มเหงกันในการปฏิบัติราชการ
            
และ มาตรา 85 ระบุลักษณะการกระทำผิดวินัยร้ายแรงไว้ใน (7) ว่า “ละเว้นการกระทำหรือกระทำการใดๆ อันเป็นการไม่ปฏิบัติตามมาตรา 82 หรือฝ่าฝืนข้อห้ามตามมาตรา 83 อันเป็นเหตุให้เสียหายแก่ราชการอย่างร้ายแรง”

รมว.มหาดไทย คงต้องพิจารณาดำเนินการครับ   และไปดูถูกจุฬาลงกรณ์ซึ่งเป็นพระนามของในหลวงรัชกาลที่ 5  พระบาทสมเด็จพระมงกุฎเกล้าเจ้าอยู่หัวทรงมีพระราชดำริที่จะขยายการศึกษาในโรงเรียนข้าราชการพลเรือนฯ ให้กว้างขวางยิ่งขึ้น คือ ไม่เฉพาะสำหรับผู้ที่จะเล่าเรียนเพื่อรับราชการเท่านั้น แต่จะรับผู้ซึ่งประสงค์จะศึกษาขั้นสูงให้เข้าเรียนได้ทั่วถึงกัน จึงทรงพระกรุณาโปรดเกล้าฯ ให้ประดิษฐานโรงเรียนข้าราชการพลเรือนฯ ขึ้นเป็น “จุฬาลงกรณ์มหาวิทยาลัย” เมื่อ 26 มีนาคม พ.ศ. 2459